CELEX: 62013CN0399
Language: el
Date: 2013-07-11 00:00:00
Title: Υπόθεση C-399/13 P: Αναίρεση που άσκησε στις 11 Ιουλίου 2013 το Stichting Corporate Europe Observatory κατά της αποφάσεως που εξέδωσε το Γενικό Δικαστήριο (όγδοο τμήμα) στις 7 Ιουνίου 2013 στην υπόθεση T-93/11, Stichting Corporate Europe Observatory κατά Ευρωπαϊκής Επιτροπής

21.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/13
            
         Αναίρεση που άσκησε στις 11 Ιουλίου 2013 το Stichting Corporate Europe Observatory κατά της αποφάσεως που εξέδωσε το Γενικό Δικαστήριο (όγδοο τμήμα) στις 7 Ιουνίου 2013 στην υπόθεση T-93/11, Stichting Corporate Europe Observatory κατά Ευρωπαϊκής Επιτροπής
   (Υπόθεση C-399/13 P)
   2013/C 274/21
   Γλώσσα διαδικασίας: η αγγλική
   
      Διάδικοι
   
   
      Αναιρεσείον: Stichting Corporate Europe Observatory (εκπρόσωπος: S. Crosby, Solicitor)
   
      Αντίδικοι κατ’ αναίρεση: Ευρωπαϊκή Επιτροπή, Ομοσπονδιακή Δημοκρατία της Γερμανίας
   
      Αιτήματα του αναιρεσείοντος
   
   Το αναιρεσείον ζητεί από το Δικαστήριο:
   
               —
            
            
               να δεχθεί την αίτηση αναιρέσεως, να αναιρέσει την απόφαση του Γενικού Δικαστηρίου της 7ης Ιουνίου 2013 και να ακυρώσει την απόφαση της Επιτροπής της 6ης Δεκεμβρίου 2010,
            
         
               —
            
            
               να καταδικάσει την Επιτροπή στα δικαστικά έξοδα στα οποία υποβλήθηκε το αναιρεσείον στο πλαίσιο της παρούσας αναιρέσεως και της προσφυγής ακυρώσεως ενώπιον του Γενικού Δικαστηρίου.
            
         
      Λόγοι αναιρέσεως και κύρια επιχειρήματα
   
   Το αναιρεσείον υποστηρίζει ότι το Γενικό Δικαστήριο υπέπεσε σε τρεις πλάνες περί το δίκαιο.
   
               1)
            
            
               Πλάνη περί το δίκαιο κρίνοντας ότι ο οδηγός σχετικά με την πρόσβαση στα έγγραφα της Γενικής Διευθύνσεως Εμπορίου (στο εξής: Vademecum) δεν αποσκοπούσε στην παραγωγή εξωτερικών αποτελεσμάτων·
            
         
               2)
            
            
               Πλάνη περί το δίκαιο διότι δεν έλαβε υπόψη το τεκμήριο ότι τα έγγραφα προορίζονταν για μεγάλο αριθμό προσώπων·
            
         
               3)
            
            
               Πλάνη περί το δίκαιο κρίνοντας, υπό τις συγκεκριμένες περιστάσεις, ότι δεν συνέτρεχε περίπτωση σιωπηρής παραιτήσεως από την εμπιστευτική μεταχείριση.